Seks v troje? Zakaj pa ne!

Seks v troje ali “trojček”, en moški in dve ženski, po možnosti lepo zaobljeni in prsati, to si želi doživeti skoraj vsak predstavnik ‘močnejšega’ spola.

Tako vsaj trdijo, če prisluhnemo njihovim moškim pogovorom glede seksa v troje. In tako lahko sklepamo, če si pogledamo katerikoli erotični film, ki jih tako ali tako v večini režirajo moški. A ni vse tako črno-belo, podobne fantazije gojimo tudi ženske.

Seks v troje je ena pogostejših spolnih fantazij

Kaj pa – naši moški?

Tisti, s katerimi delimo posteljo in kopalnico, tisti, ki tako radi zatrjujejo, da nas imajo neskončno radi in da nas nikoli ne bi prevarali? Če so do nas resnično iskreni, nam bodo slej ko prej priznali, da so že sanjarili o tem, kako se nam je naša seksi prijateljica pridružila v postelji in kako neskončno so uživali, ko sta se dve ženski ukvarjali z njim.

Moški imajo to namreč neskončno radi. Da se ženske z njimi ukvarjamo. Da jih razvajamo, ljubkujemo in če je žensk več, toliko bolje. Sploh pri seksu. In ponavljam, ne velja za vse, zato morda ni prav, da posplošujem. Lahko pa brez ovinkarjenja rečem, da se dobra polovica zagotovo ne bi branila takšne izkušnje. Tudi v primeru resne zveze, ko bi ona na mizo vrgla svojo željo po novi izkušnji.

“Pa to drži? Ali si moški resnično želijo uresničiti svoje fantazije in seks v troje?”

Na prvo žogo je odgovor kot na dlani: Seveda si želijo!

Želijo si, da bi bila njihova partnerka najboljša ljubimka na tem svetu, ob tem pa še odprta za kako novost, sploh tako, ki bi si jo izmislil gospod moški. To, da bi v posteljo povabili še prijateljico, seveda ni nikakršno varanje, to je zgolj ‘nadgradnja’ naše fenomenalne, neskončne in popolne ljubezni.

Kaj pa, ko jih ženska postavi pred izziv in resnično želi uresničiti partnerjevo (in svojo) fantazijo? Kaj v trenutku, ko se nekje najde prijateljica, ki je pripravljena popestriti spolnost nekega para?

Moški so racionalna bitja in čeprav sanjarijo o seksu z drugimi ženskami, hočejo stvari razumeti.

Moški so tudi (čeprav to vedno znova skušajo skriti) neskončno posesivna bitja in nič ni hujšega, kot da jim nekdo vzame njihovo žensko.

In točno to se pri seksu v troje zgodi. V moških sanjah je namreč vloga obeh žensk, da razvajata moškega, da se mu absolutno podredita in sta tam torej samo zato – da je potešen moški.

Seveda pa je vsakemu, ki uporablja glavo (in to moški naredi, ko se mu ponudi priložnost za uresničitev sanj) jasno, da ženska, ki je pripravljena v posteljo sprejeti še eno žensko, precej svobodomiselna.

Da želi uživati tudi v seksu z žensko. To pa pomeni, da se ne bo ves svet vrtel samo okoli moškega, ampak tudi okoli dveh žensk.

In kaj, če bo ‘moja’ ženska bolj uživala v seksu z drugo žensko, kot pa z mano? Kaj, če ne bom zmogel potešiti obeh? In tu se sanje vsakega moškega začnejo spreminjati v nočno moro. Kaj, če bosta ženski uživali? Kaj, če se bo moja zaljubila v drugo? Kaj, če postaneta ljubimki? Kaj, če potem jaz ostanem sam?

Seks v troje kar naenkrat ni več tako zelo zabavna stvar, kot je bila, in zna se zgoditi, da bo moški – zmrznil. Odrekel se bo uresničitvi svojih sanj in se zadovoljil s seksom v dvoje in občasnim gledanjem erotičnih filmov. Mogoče bo celo malce postrani gledal svojo partnerko, ki si je drznila predlagati uresničitev nekih sanj in s tem dokazala svojo nemoralnost.

Je že tako, da je v življenju včasih bolje, da sanje ostanejo sanje. V trenutku, ko jih poskušamo uresničiti, lahko namreč svojo sanjskost kaj hitro izgubijo. Tudi in predvsem – ko gre za seks.

Moškim tako toplo priporočam, da premislijo, preden odprejo usta in razložijo, kako neskončno fino bi bilo, če bi v posteljo zlezla še prijateljica. Ženskam priporočam, da naredijo isto. Če se izkaže, da imamo v resnici ob sebi sproščenega človeka in če smo prepričani, da si želimo poizkusiti, ne oklevajmo.

Živi se samo enkrat!